Ruritania

La Ruritania l’è ü paìs imaginare che ‘l se troerès in del cör de l’Eüròpa e ‘n chèsto paìs i è ambientàcc tri lìber scricc dall’Anthony Hope: Ol Prisonér de Zenda del 1894, Ol cör de la principèsa Osra del 1896 e 'l Rupert de Hentzau del 1898. 
Ol prim e ‘l tèrs lìber i è ambientàcc tra ‘l 1850 e ‘l 1880, menimà ‘l segónt l’è ambientàt in del 1730.

De lé ‘n pòi tace óter scritùr i à pensàt bé de ambientà po’ a lur i sò stòrie 'n del règn de la Ruritania, tat che chèsto paìs de fantaséa l’à dacc ol nòm a ün intréch zèner de stòrie de aventüra cognusìt come "Ruritanian romances" e amò al dé de ‘ncö ol nòm Ruritania l’è dovràt per parlà ‘n generàl d’ü paìs imaginare.